**Rammer for Café-udvalget**

1. Formål:
   1. Formålet er at opbygge en økonomisk bæredygtig café, som har åbent, når der er håndbold i hallen, og som dermed kan være et socialt omdrejningspunkt i klubben.
2. Ledelse:
   1. Udvalget består af mindst tre medlemmer, herunder en formand og mindst én repræsentant fra klubbens bestyrelse
   2. Café-ansvarlig deltager i udvalgsmøder, men har ikke stemmeret.
   3. Udvalget refererer til bestyrelsen.
   4. Udvalget mødes efter behov.
   5. Udvalget fastlægger en arbejdsfordeling
   6. Udvalget følger et årshjul
   7. Beslutninger træffes ved flertalsafgørelse blandt udvalgets medlemmer.
   8. Vigtige beslutninger kan kræve godkendelse fra klubbens bestyrelse, jf. punkt 3-7.
   9. Caféen ledes af en ”Cafeansvarlig”, som referer til Café-udvalget. Punkt 3-8 oplister den caféansvarliges opgaver og beføjelser.
3. Ansvarsområder:
   1. Åbningstider og Bemanding:
      1. Udarbejder forslag til åbningstider i overensstemmelse med klubbens aktivitetsplan og klubbens strategi for 2024-2028.
      2. Åbningstider godkendes af Café-udvalget og udmeldes til klubbens medlemmer og på hjemmesiden.
      3. Planlægger bemanding
   2. Menu, Prisfastsættelse og indkøb:
      1. Udvikler en menu med et udvalg af drikkevarer, snacks og lette måltider
      2. Fastlægger rimelige priser med fokus på at opnå en passende fortjeneste og samtidig opretholde overkommelige priser for klubmedlemmerne.
      3. Indkøber de nødvendige varer og etablerer en passende lagerforvaltning.
   3. Hygiejne, renlighed og sikkerhed:
      1. Udvikler og håndhæver retningslinjer for hygiejne og renlighed i caféområdet i overensstemmelse med lokale sundheds- og sikkerhedsstandarder
      2. Sørger for regelmæssig rengøring af caféområdet, herunder borde, stole og køkkenudstyr.
      3. Implementerer de nødvendige sikkerhedsprocedurer og regler
4. Markedsføring og kommunikation:
   1. Promoverer caféen blandt håndboldklubbens medlemmer og lokalsamfundet gennem sociale medier, klubbens hjemmeside og andre relevante kanaler.
   2. Tilbyde særlige tilbud eller arrangementer til eksterne for at tiltrække flere kunder til caféen
5. Budget:
   1. Udarbejder senest den 1. november udkast til budget for indtægter og udgifter, herunder for forplejning af frivillige.
   2. Budgettet skal behandles af bestyrelsen på det første bestyrelsesmøde i november.
   3. Caféudvalget overvåger det årlige budget og afrapporterer på udgifter og indtægter på cafékontoen til bestyrelsen kvartalsvist.
6. Informationspligt
   1. Udvalgsformanden påser, at bestyrelsen er informeret om alle væsentlige forhold vedr. udvalget. Bestyrelsen informeres løbende om de væsentligste beslutninger, der træffes af udvalget.
   2. Udvalgsformanden påser, at arbejdet foregår indenfor rammerne af de vedtagne beslutninger truffet af bestyrelse eller generalforsamling.
7. Disponeringsbegrænsninger:
   1. Foretager indkøb til den almindelige cafédrift inden for caféens budget.
   2. Yder som udgangspunkt ikke kredit ved almindelige køb. Caféen kan dog yde kredit ved arrangementer og fastsætter en rimelig betalingsfrist.
   3. Yder som udgangspunkt ikke gratis forplejning med mindre dette er godkendt af formanden. Caféen kan dog inden for det fastsatte budget til mødeforplejning af frivillige og klubbens udvalg:
      1. Tilbyde gratis drikkevarer og mad til den frivillige bemanding af caféen.
      2. Tilbyde gratis trænerkaffe/te og trænersaft i weekender.
      3. Tilbyde gratis forplejning ved bestyrelsesmøder, udvalgsmøder og klubarrangementer for klubbens frivillige
   4. Eventuelle indkøb af materiel, større indkøb og øvrige forpligtelser på klubben godkendes af kasserer op til 25.000 kr.
   5. Eventuelle indkøb af materiel, større indkøb og øvrige forpligtelser på klubben godkendes af formanden over 25.000 kr.
   6. Eventuelle kontrakter med lønnede ansatte skal indgås af formanden.
8. Løbende evaluering:
   1. Evaluerer løbende caféens drift og søger efter muligheder for forbedring af service, driftsøkonomi mv.
9. Ændringer i rammer
   1. Ændringer i rammerne kan foretages af bestyrelsen til enhver tid, såfremt der opnås flertal herfor.
   2. Vedtaget af Amager SK’s bestyrelse, 28. maj 2024